Gedig: Husse met lang oreFoto ter illustrasie (Foto: Thanks for your Like • donations welcome/Pixabay) E. Niemeyer Wie kan my sê wat husse is? Husse met lang ore? En juis hoe lyk die snaakse goed? Waar kry ’n mens hul spore? Word hul miskien in Husseland of op die maan gebore? Moet ’n mens hul in die maanlig soek, of vroeg-vroeg in die môre? Ek vra en vra, maar tevergeefs, my moeite gaan verlore. Al antwoord wat ek altyd kry is: Husse met lang ore!